CELEX: 62016TN0369
Language: fi
Date: 2016-07-13 00:00:00
Title: Asia T-369/16: Kanne 13.7.2016 – Luciad v. komissio

29.8.2016   
            
            
               FI
            
            
               Euroopan unionin virallinen lehti
            
            
               C 314/33
            
         Kanne 13.7.2016 – Luciad v. komissio
   (Asia T-369/16)
   (2016/C 314/45)
   Oikeudenkäyntikieli: hollanti
   
      Asianosaiset
   
   
      Kantaja: Luciad (Leuven, Belgia) (edustajat: asianajajat D. Arts, P. Smet ja I. Panis)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että kanne, jossa vaaditaan Euroopan komission 11.1.2016 antaman päätöksen SA.37667 (2015/C) (ex 2015/NN), joka koskee Belgian toteuttamaa valtiontukea, joka liittyy ylivoittojen verovapautuksiin, kumoamista, on otettava tutkittavaksi ja että se on hyväksyttävä
            
         
               —
            
            
               kumoamaan Euroopan komission 11.1.2016 antaman päätöksen SA.37667 (2015/C) (ex 2015/NN), joka koskee Belgian toteuttamaa valtiontukea, joka liittyy ylivoittojen verovapautuksiin
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka perustuu ilmeiseen arviointivirheeseen ja asetuksen N:o 2015/1589 (1) 1 artiklan d kohdan ja SEUT 107 artiklan 1 kohdan rikkomiseen.
               
                           —
                        
                        
                           Kantaja väittää, että komissio on tehnyt ilmeisen arviointivirheen katsoessaan, ettei ”veroratkaisuja” voida pitää täytäntöönpanotoimenpiteenä ja että ylivoittoja koskevaa järjestelmää on näin ollen pidettävä tukitoimenpiteenä.
                        
                     
         
               2)
            
            
               Toinen kanneperuste, joka perustuu siihen, että SEUT 296 artiklaa on rikottu, koska perustelut ovat puutteelliset, ja että SEUT 107 artiklan 1 kohtaa on rikottu, koska kyseessä ei ole toimenpide, joka vääristää tai uhkaa vääristää kilpailua.
               
                           —
                        
                        
                           Kantaja väittää, ettei komissio osoita, miten ylivoittoja koskeva järjestelmä vääristää tai uhkaa vääristää kilpailua.
                        
                     
                           —
                        
                        
                           Komissio on virheellisesti katsonut, että ylivoittoja koskevan järjestelmän mukainen ”veroratkaisu” merkitsee automaattisesti asianomaisten yritysten taakan keventämistä ja että koska komissio ei ottanut huomioon veroa, joka ylivoitosta kannetaan tai tullaan kantamaan ulkomailla, se teki sen virheellisen johtopäätöksen, että ylivoittojen vapauttamista koskeva järjestelmä vääristää tai uhkaa vääristää kilpailua.
                        
                     
         
               3)
            
            
               Kolmas kanneperuste, joka perustuu siihen, että SEUT 296 artiklaa on rikottu, koska perustelut ovat puutteelliset, ja että SEUT 107 artiklan 1 kohtaa on rikottu, koska kiistanalainen järjestelmä ei vaikuta kielteisesti jäsenvaltioiden väliseen kauppaan.
            
         
               4)
            
            
               Neljäs kanneperuste, joka perustuu ilmeiseen arviointivirheeseen ja SEUT 107 artiklan 1 kohdan rikkomiseen sillä perusteella, ettei kiistanalainen järjestelmä merkitse minkäänlaista valikoivaa etua.
               
                           —
                        
                        
                           Kantaja väittää, että ylivoittoja koskeva järjestelmä on yleinen verojärjestelmä, jota sovelletaan kaikkiin belgialaisiin yrityksiin, ja että viitejärjestelmänä käytettävän Belgian yhtiöverojärjestelmän olennainen piirre on se, että rajatylittäviä tilanteita säännellään erityisillä säännöillä, mikä merkitsee sitä, että komissio tekee ilmeisen arviointivirheen, kun se esittää, että ylivoittoja koskeva järjestelmä merkitsee poikkeamista yhtäältä viitejärjestelmästä ja toisaalta arms length -periaatteesta.
                        
                     
         
      (1)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) N:o 2015/1589 (EUVL 2015, L 248, s. 9).